ডিজিটাল ওয়েলবিংয়ের প্রথম সুবিধাই হচ্ছে ড্যাশবোর্ড। অ্যান্ড্রয়েড পাইয়ের ড্যাশবোর্ড ফিচারটি মূলত অতিরিক্ত স্মার্টফোন আসক্তি থেকে মুক্ত করার জন্যই রাখা হয়েছে। এই ফিচারটি জানাবে ফোনে কোন ফিচারটির পেছনে কতক্ষণ সময় দিচ্ছেন, কোন অ্যাপটি বেশি, কোনটি কম ব্যবহার করেন ইত্যাদি তথ্য। এই ড্যাশবোর্ড দেখাবে আপনি আজকে ৪ ঘণ্টা ফেসবুক অ্যাপ ব্যবহার করেছেন, ২ ঘণ্টা ইউটিউবে ভিডিও দেখেছেন অথবা ১ ঘণ্টা ব্রাউজার অ্যাপ ব্যবহার করেছেন। এ ছাড়া ওই দিন ঠিক কতবার ফোনটির স্ট্ক্রিন আনলক করেছেন এবং কতগুলো নোটিফিকেশন রিসিভ করেছেন। অ্যাপ টাইমারের মাধ্যমে আপনি ফিচারগুলো ব্যবহারের সময় নির্ধারণ করে দিতে পারবেন। সেই সময় পরেই ফিচারটি অফ হয়ে যাবে। আর একটি ফিচার হলো ডিঅ্যান্ডডি। অর্থাৎ ডু নট ডিস্টার্ব। এই ফিচারটি অন করলে কাজের মধ্যে আর কোনো নোটিফিকেশন এলেও আপনাকে দেখাবে না। ফলে কোনো ঝামেলা ছাড়া কাজ করতে পারবেন। এ ছাড়া উইন্ড ডাউন ফিচারটি ঘুমানোর সময় সম্পূর্ণ ডিভাইসটির থিম চেঞ্জ করে সাদা-কালো থিম দেবে। ফলে চোখের ওপরে কম প্রভাব ফেলবে এবং ঘুমাতে সাহায্য করবে। পরের দিন সকালে আবার সাদা-কালো থিমটি চেঞ্জ হয়ে রেগুলার থিম চলে আসবে।